# MØTEINNKALLING

# Havnestyret

|  |  |  |
| --- | --- | --- |
| **Dato:** | 03.03.2021 kl. 18:00 |  |
| **Sted:** | Møterom Berlevåg Havn |  |
| **Arkivsak:** | 19/00294 |  |
| **Arkivkode:** |  |  |

Mulige forfall meldes snarest til Janne Andreassen 458 79 854

Varamedlemmer møter etter nærmere avtale.

**Pål Kloumann vil informere om krabbeselskapet, og svare på spørsmål.**

|  |  |  |  |
| --- | --- | --- | --- |
| SAKSKART | | | Side |
| **Saker til behandling** | | | |
| [1/21](#CaseRef217599) | 20/00150-1 | Regulativ for Berlevåg Havn KF | 2 |
| [2/21](#CaseRef217603) | 20/00151-1 | Forskrift om farvannsavgift for Berlevåg kommune | 4 |
| [3/21](#CaseRef217616) | 20/00153-1 | Berlevåg Havn KF - Årsregnskap 2019 | 8 |
| [4/21](#CaseRef217606) | 19/00821-1 | Berlevåg Havn KF - Årsbudsjett 2020, Økonomiplan 2020 - 2023 | 10 |
|  |  |  |  |

Berlevåg, 03.03.2021

W. Andreassen

leder i utvalg

Saker til behandling

1/21 Regulativ for Berlevåg Havn KF

Arkivsak-dok. 20/00150-1

Arkivkode. 231

Saksbehandler Bjørn Tore Sjåstad

|  |  |  |
| --- | --- | --- |
| Saksgang | Møtedato | Saknr |
| 1 Havnestyret | 03.03.2021 | 1/21 |
| 2 Kommunestyret |  |  |

Forslag til vedtak/innstilling:

Styret for Berlevåg Havn KF anmoder Berlevåg kommunestyre å vedta vedlagte forslag til «Regulativ for Berlevåg havn».

Vedlegg:

Regulativ for Berlevåg Havn KF

Bakgrunn:

Stortinget vedtok 21. juni 2019 en ny havne- og farvannslov som trådte i kraft 01. januar 2020.

I den forbindelse oppheves Havne- og farvannsloven, og Lov om losordningen.

Da flere av gjeldende forskrifter var hjemlet i disse lovene ble de også gjennomgått, og flere forskrifter trådte i kraft fra 1. januar 2020.

Dette medfører at enkelte lokale forskrifter faller bort. Dette gjelder bl.a. Forskrift om anløpsavgift

Havnesjefen legger derfor frem forslag til nytt regulativ for Berlevåg havn.

Merknader:

Ingen

Vedlegg til sak



2/21 Forskrift om farvannsavgift for Berlevåg kommune

Arkivsak-dok. 20/00151-1

Arkivkode. 231

Saksbehandler Bjørn Tore Sjåstad

|  |  |  |
| --- | --- | --- |
| Saksgang | Møtedato | Saknr |
| 1 Havnestyret | 03.03.2021 | 2/21 |
| 2 Kommunestyret |  |  |

Forslag til vedtak/innstilling:

Styret for Berlevåg Havn KF anmoder Berlevåg kommunestyre å vedta vedlagte forslag til «Forskrift om Farvannsavgift for Berlevåg kommune».

Vedlegg:

Ingen

Bakgrunn:

Stortinget vedtok 21. juni 2019 en ny havne- og farvannslov som trådte i kraft 01. januar 2020.

I den forbindelse oppheves Havne- og farvannsloven, og Lov om losordningen.

Da flere av gjeldende forskrifter var hjemlet i disse lovene ble de også gjennomgått, og flere forskrifter trådte i kraft fra 1. januar 2020.

Dette medfører at enkelte lokale forskrifter faller bort. Dette gjelder bl.a. Forskrift om anløpsavgift

Havnesjefen legger derfor frem forslag til ny lokal forskrift om farvannsavgift for Berlevåg kommune.

**Saksframstilling:**

Hjemmel: Forskriften er fastsatt av Berlevåg Kommunestyre 26.3.2020 med hjemmel i lov 21.juni 2019 nr. 70 om havner og farvann § 25.

§1 Virkeområde

Forskriften gjelder for de sjøområder som disponeres av Berlevåg Havn KF. Den nærmere avgrensing fremgår av Berlevåg kommunes planverk og havne- og farvannsloven § 2.

§2 FARVANNSAVGIFT

Fartøy som anløper Berlevåg havn skal betale farvannsavgift til Berlevåg kommune ved Berlevåg havn KF, jf havne- og farvannsloven § 29. Fra denne paragrafen hitsettes:

Farvannsavgiften skal ilegges per anløp. Med et anløp menes en inn- og utseiling. Ved flere anløp til havn i kommunen i løpet av samme døgn, ilegges avgift kun en gang.

Unntatt fra plikt til å betale farvannsavgift er:

a) fartøy med største lengde under 15 meter

b) bergings- og isbryterfartøyer i forbindelse med berging og isbryting

c) orlogsfartøy, norske og utenlandske

d) Kystverkets fartøy i forbindelse med arbeid i farvannet

e) Sysselmannen på Svalbards tjenestefartøy og Norsk Polarinstitutts fartøy i forbindelse med arbeid i farvannet på Svalbard

f) fartøy som anløper havn på grunn av skade eller nødstilstand og fartøyet ikke laster, losser eller tar om bord passasjerer.

Eier, reder og agent svarer solidarisk for avgiftsplikten, jf havne- og farvannsloven § 40 første ledd.

§ 3 Hvilke kostnader farvannsavgiften skal dekke

Farvannsavgift skal dekke de kostnader som nevnt i Lov om havne og farvann §36 om Farvannsavgift

§ 4 Beregning av farvannsavgiften

Farvannsavgiften beregnes med bakgrunn av fartøyets bruttotonnasje (BT)

Farvannsavgiften skal ikke gi økonomisk overskudd. Kommunen kan fremføre overskudd og underskudd fra avgiftsregnskapet til påfølgende år. I løpet av en periode på 3–5 år skal ikke inntektene overstige kostnadene for årene samlet.

Farvannsavgiften beregnes etter følgende tabell:

|  |  |  |  |  |
| --- | --- | --- | --- | --- |
|  | Fartøystørrelse | Sats pr BT | Sum Intervall | Sum akkumulert |
| For de første | 300 BT | 0,65 | Kr 195,00 |  |
| For de neste | 300 BT | 0,59 | Kr 177,00 | Kr 377,00 |
| For de neste | 600 BT | 0,56 | Kr 336,00 | Kr 717,00 |
| For de neste | 800 BT | 0,33 | Kr 264,00 | Kr 986,00 |
| For de neste | 1000 BT | 0,19 | Kr 190,00 | Kr 1.170,00 |
| For de neste | 2000 BT | 0,21 | Kr 420,00 | Kr 1.586,00 |
| For de neste | 5000 BT | 0,21 | Kr 1.050,00 | Kr 2.626,00 |
| For de neste | 10000 BT | 0,15 | Kr 1.500,00 | Kr 4.127,00 |
| Alt over | 20000 BT | 0,14 | Kr 2.800,00 |  |

§5 Rabattordninger

Fartøyer i fast rute kan innrømmes rabatt etter avtale med Berlevåg Havn KF

Fiskefartøy med største lengde over 15 meter skal betale maksimalt for 4 anløp per kalendermåned.

Fartøy som er registrert med en ESI-indeks (Environmental Ship Index) fra WPCI (World Port Climate Initiative) gis rabatt på farvannsavgiften med 25 % dersom ESI-indeks er 50 poeng eller høyere. Rabatten beregnes av betalbar avgift, forutsatt at fartøyet har gyldig ESI-sertifikat og at ESIregistreringen er forhåndsmeldt til havnen.

§ 6 Ikrafttredelse og opphevelse

Denne forskrift trer i kraft fra 1.4.2020

Fra samme dato oppheves: «Forskrift om anløpsavgift fastsatt av Berlevåg Kommunestyre 18.2.2016 med hjemmel av lov 17.april 2009 nr 19 om havner og farvann §25»

Merknader:

Ingen

3/21 Berlevåg Havn KF - Årsregnskap 2019

Arkivsak-dok. 20/00153-1

Arkivkode. 212

Saksbehandler Bjørn Tore Sjåstad

|  |  |  |
| --- | --- | --- |
| Saksgang | Møtedato | Saknr |
| 1 Havnestyret | 03.03.2021 | 3/21 |
| 2 Kommunestyret |  |  |

Forslag til vedtak/innstilling:

Årsregnskapet 2019 tas til orientering.

Vedlegg:

Årsregnskap 2019

Saksframstilling:

Bakgrunn:

Merknader:

Vedlegg til sak



4/21 Berlevåg Havn KF - Årsbudsjett 2020, Økonomiplan 2020 - 2023

Arkivsak-dok. 19/00821-1

Arkivkode. 151

Saksbehandler Bjørn Tore Sjåstad

|  |  |  |
| --- | --- | --- |
| Saksgang | Møtedato | Saknr |
| 1 Havnestyret | 03.03.2021 | 4/21 |
| 2 Kommunestyret |  |  |

Forslag til vedtak/innstilling:

Det vedlagte forslaget til økonomiplan 2020-2023 fastsettes som det fremgår av saksutredningen. Økonomiplan 2020-2023 gir rammer for drift i årsbudsjettet for 2020.

Budsjett og økonomiplan 2020-2023 vedtas med de mål og premisser som fremgår av budsjettdokumentet.

Havnesjefen får fullmakt til å innarbeide de økonomiske konsekvensene av det vedtatte årsbudsjettet i økonomiplanen.

Følgende spesifikke tiltak ligger i tallmaterialet:

* Bruttoinntekter blir redusert. Dette skyldes at omsetningen av bunkers/olje overføres i eget selskap.
* Det er tatt med ekstraordinære inntekter for oppstart av utbygging av Raggovidda i 2021.
* Kaivederlag og andre inntektsposter er foreslått økt i henhold til nytt «Regulativ for Berlevåg Havn KF»
* Administrasjon foreslår innføring av kaivederlag for bedriftene som i dag benytter havnens kai i indre havn samt bedrifter som i fremtiden vil benytte seg av kai i indre havn. Vederlag settes likt det vederlag som betales av andre brukere i indre havn.
* Det er i forslag til nytt regulativ laget et nytt opplegg for avfallshåndtering fra båter. Dette vil for Berlevåg Havn KF være en kostnadsreduksjon på 50-100.000,00 pr år. Dette er det ikke tatt hensyn til i dagens budsjett. (budsjettpost kommunale avgifter)

Vedlegg:

Detaljbudsjett 2020 – økonomiplan 2020 - 2023

Saksframstilling:

Det kommunale foretaket er en del av kommunen som konsern (juridisk enhet). Etter innstilling fra havnestyret fastsetter kommunestyret henholdsvis netto driftsbudsjettramme, investeringsbudsjett og ramme for låneopptak som tas opp.

Kommunal- og moderniseringsdepartementet har fastsatt budsjett- og regnskapsforskrift til den nye kommuneloven. Budsjett- og regnskapsforskriften gir regler om både økonomiplan, årsbudsjett, årsregnskap og årsberetning og gjelder for kommuner og kommunale foretak.

Forskriften gjelder fra 2020, slik at årsbudsjettet og økonomiplanen for 2020-2023 skal vedtas etter den nye kommuneloven og forskriften.

**Økonomisk oversikt drift KF, jf. ny kommunelov**



Foretaket hadde per 31.12.19 totalt et underskudd på kr 2 932 200,11. I vedlagte budsjettforslag så er underskuddet dekt inn i løpet av planperioden, jf. linjen dekning av tidligere års merforbruk.

* Bruttoinntekter blir redusert. Dette skyldes at omsetningen av bunkers/olje overføres i eget selskap. Nettoresultatet er budsjettert som inntekt i Berlevåg Havn KF
* Det er ikke budsjettert med ekstra inntekter i 2020 for oppstart av utbygging av Raggovidda. Det er tatt med ekstraordinære inntekter i 2021 for denne aktiviteten.
* Kaivederlag og andre inntektsposter er foreslått økt i henhold til nytt «Regulativ for Berlevåg Havn KF»
* Administrasjon foreslår innføring av kaivederlag for bedriftene som i dag benytter havnens kai i indre havn samt bedrifter som i fremtiden vil benytte seg av kai i indre havn. Vederlag settes likt det vederlag som betales av andre brukere i indre havn. Det utgjør ca 150 løpemeter kaifront. Avtaler med de andre bedriftene er på Nok 3.500,00 pr løpemeter. Totalt vil dette gi en merinntekt på Nok 525.000,00 pr år.
* Det er forventet en økning av anløp av godsbåter i 2020 og fremover. Dette skyldes at det blir opprettet en ny fast rute mellom midtnorge og Kirkenes. Denne vil anløpe Berlevåg ved behov.
* Lønns- og prisveksten fra 2019 til 2020 anslås til 3,1 %. Lønnsvekstgrunnlaget er på 3,6 %, og fra 2019 til 2020 har regjeringen lagt til grunn en forventet prisvekst på 1,9 %. I budsjettforslaget er det lagt inn en lønnsvekst for 2020 på 3,6 %.
* KLP: Fra 1.1.2020 innføres det nye regler for offentlig tjenestepensjon, som et ledd i tilpasning til pensjonsreformen. Alle medlemmer født i 1963 og senere vil tjene opp pensjon for alle år i arbeid. De vil også kunne ta ut pensjon fra 62 år, og kombinere løpende pensjon med arbeidsinntekt uten at pensjonen reduseres. Alderspensjon under opptjening for disse medlemmene vil bli regulert med alminnelig lønnsvekst, dvs. i samsvar med endring i grunnbeløpet. De samlede kostnadene som følge av endringene i regelverket vil ikke øke over tid.

Anslagene for reguleringspremie øker i 2020. Dette skyldes at anslaget på årslønnsvekst er høyere enn i fjor. Endringene i regelverket vil gjøre at reguleringspremien fremover vil ligge på et lavere nivå enn tidligere.

I budsjettforslaget er KLPs anslag på innbetalt premie brukt (arb.givers andel):



* Avfall: Det er i forslag til nytt regulativ laget et nytt opplegg for avfallshåndtering fra båter. Dette gjør at kostnad til «matavfall» belastes hjemmeflåte og fremmedflåte etter selvkostprinsippet. Alt annet avfall belastes der avfallet kommer fra. Dette vil for Berlevåg Havn KF være en kostnadsreduksjon på 50-100.000,00 pr år. Dette er det ikke tatt hensyn til i dagens budsjett. (budsjettpost kommunale avgifter)

**Bevilgningsoversikt drift KF, jf. ny kommunelov**



**Bevilgningsoversikt investering KF, jf. ny kommunelov**



Det er ikke budsjettert med nye investeringsprosjekter i planperioden.

**Gjeld og renter**

I følge forskriften § 5-7 skal økonomiplanen og årsbudsjettet inneholde en oversikt over den årlige utviklingen i gjeld og andre vesentlig forpliktelser i planperioden.



Foretaket hadde per 31.12.19 en lånegjeld på kr 108 815 230. Det er ikke budsjettert med låneopptak i økonomiplanperioden.

Andelen av lånegjeld på fastrente vil ved utgangen av 2019 være 46,8 %, mens resten er på flytende rente.

Den sterke gjeldsveksten betyr også at foretaket blir mer sårbar for mulige framtidige økninger i rentenivået. I september økte Norges Bank styringsrenten med 0,25 % til 1,50 %. Norges Bank varslet samtidig at dagens rentenivå mest sannsynlig blir værende rundt dette nivået en god stund fremover. Rentemarkedet tror imidlertid ikke helt på en slik premiss og forventer i stedet en framtidig reduksjon i styringsrenten og dermed en fallende Nibor 3 mnd i løpet av 2020.

På bakgrunn av rapporten fra Norges Bank har Kommunalbanken lagd et forslag til budsjettrenter som kommunene kan bruke i budsjetteringer i planperioden:



Tabellen over viser at Norges Bank anslår renten til 2,59 % i 2020, mens ved bruk av markedsrenter er forslaget 2,40 %. I budsjettforslaget har vi valgt å legge oss på 2,50 % på lån med flytende rente.


Lån med bundne renter budsjetteres med reell rente på gjeldende lån.

I følge regnskapsforskriften § 2-5 skal avdrag på lån minst tilsvare minimumsavdrag etter kommunelovens § 14-18. Per 31.12.19 var beregnet minimumsavdrag kr 3 393 609. I budsjettforslaget er det beregnet avdrag på kr 3 777 000 hvert år i planperioden. I dette budsjettforslaget betaler foretaket nok avdrag i året.



**Resultatgrad**

Resultatgrad er netto driftsresultat i prosent av brutto driftsinntekter og er en av de viktigste nøkkeltall som sier noe om status på driften. I følge teknisk beregningsutvalg for kommunal og fylkeskommunal økonomi (TBU) bør et netto driftsresultat over tid være på 1,75 % for at foretaket skal sitte igjen med tilstrekkelige midler til investeringer og ha en sunn økonomi på sikt.

****

I budsjettforslaget ligger resultatgraden godt over handlingsregelen på 1,75 %.

**Egenkapital ved utgangen av 2019:**

Ved utgangen av 2019 vil foretaket ha følgende fondsmidler:

* Disposisjonsfond kr 202 991,77
* Ubundne investeringsfond kr 628 236,19
* I tillegg til fondsmidler har foretaket ubrukte lånemidler kr 19 866 079,68. Av dette er restsaldo på lånet som ble tatt opp i 2019 til Krabbemottaket kr 14,2 mill.

Merknader:

Ingen

Vedlegg til sak

